b'\n_START_ARTICLE_\nC\xc3\xa8l\xc2\xb7lules 3T3\n_START_PARAGRAPH_\nLes c\xc3\xa8l\xc2\xb7lules 3T3 provenen d\xe2\x80\x99una l\xc3\xadnia cel\xc2\xb7lular establerta el 1962 per dos cient\xc3\xadfics, aleshores al Departament de Patologia de la New York University School of Medicine, George Todaro i Howard Green. La l\xc3\xadnia cel\xc2\xb7lular 3T3 s\'ha convertit en la l\xc3\xadnia cel\xc2\xb7lular est\xc3\xa0ndard de fibroblast. Todaro i Green van obtenir originalment les seves c\xc3\xa8l\xc2\xb7lules 3T3 del teixit embrionari del ratol\xc3\xad de la soca Swiss alb\xc3\xad .\n_START_SECTION_\nNomenclatura\n_START_PARAGRAPH_\nLa designaci\xc3\xb3 "3T3" es refereix a l\'abreviatura de "3 dies de transfer\xc3\xa8ncia, in\xc3\xb2cul 3 x 105 c\xc3\xa8l\xc2\xb7lules". Aquesta l\xc3\xadnia cel\xc2\xb7lular es va establir originalment a partir de les c\xc3\xa8l\xc2\xb7lules prim\xc3\xa0ries de fibroblast embrionari de ratol\xc3\xad, que van ser cultivades pel protocol designat, l\'anomenat \'protocol 3T3\'. Les c\xc3\xa8l\xc2\xb7lules prim\xc3\xa0ries de fibroblast embrionari de ratol\xc3\xad van ser transferides (la "T") cada 3 dies (el primer n\xc3\xbamero "3") i es van inocular a la densitat fixa de 3 \xc3\x97 105 c\xc3\xa8l\xc2\xb7lules per placa de 20 cm2 (el segon "3") de forma continuada. Les c\xc3\xa8l\xc2\xb7lules immortalitzades espont\xc3\xa0niament amb un ritme de creixement estable, es van establir despr\xc3\xa9s de 20-30 generacions en cultiu i despr\xc3\xa9s es van anomenar c\xc3\xa8l\xc2\xb7lules "3T3". Concretament, les "3T3-L1" \xc3\xa9s la l\xc3\xadnia de 3T3 actuals m\xc3\xa9s corrent.\n_START_SECTION_\nCaracter\xc3\xadstiques\n_START_PARAGRAPH_\nLes 3T3 de Swiss poden ser inhibides per temazepam i altres benzodiazepines. Aquestes c\xc3\xa8l\xc2\xb7lules tamb\xc3\xa9 presenten inhibici\xc3\xb3 per contacte i s\xc3\xb3n sensibles al virus del sarcoma i al virus de la leuc\xc3\xa8mia. Les c\xc3\xa8l\xc2\xb7lules 3T3 poden ser transformades amb el virus SV40 i alguns altres poliomavirus .\n_START_SECTION_\nExpressi\xc3\xb3\n_START_PARAGRAPH_\nLa lisofosfatidilcolina (lisso-PC) indueix l\'activitat AP-1 i l\'activitat de c-jun N-terminal kinasa (JNK1) per una via independent de la prote\xc3\xafna cinasa C .\n_START_SECTION_\nCitogen\xc3\xa8tica\n_START_PARAGRAPH_\nLes c\xc3\xa8l\xc2\xb7lules del ratol\xc3\xad 3T3 s\xc3\xb3n hipertriploides. El nombre de cromosomes modal \xc3\xa9s el 68, que es produeix en el 30% de les c\xc3\xa8l\xc2\xb7lules. Els ploidis m\xc3\xa9s elevats es produeixen a un ritme molt inferior del 2,4% .\n_START_SECTION_\nUsos\n_START_PARAGRAPH_\nLes c\xc3\xa8l\xc2\xb7lules 3T3 s\xe2\x80\x99utilitzen sovint en el cultiu de queratinocits. Les 3T3 secreten factors de creixement favorables a aquest tipus de c\xc3\xa8l\xc2\xb7lules.'